Diari Oficial de la Generalitat Valenciana


Sumari del DOGV 7244, del 31-03-2014 (2014/2736)

DECRET 46/2014, de 28 de març, del Consell, pel qual s'autoritza la implantació d'ensenyaments universitaris oficials de màster en la Universitat de València-Estudi General.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7244

Data del DOGV
:   31-03-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/2736


Data del document
:   28-03-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 46/2014, de 28 de març, del Consell, pel qual s'autoritza la implantació d'ensenyaments universitaris oficials de màster en la Universitat de València-Estudi General.  
 [2014/2736]  
La Universitat de València-Estudi General ha sol·licitat autorització per a impartir els ensenyaments universitaris oficials destinats a la consecució del títol de màster que s'especifiquen en l'annex del present decret.  
La Llei Orgànica 6/2001, de 21 de desembre, d'Universitats, estructura, en l'article 37, els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir els ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que el pla d'estudis s'ajusta a les directrius i condicions establides pel Govern. En un idèntic sentit està redactat l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 18 de juliol de 2013.  
Mitjançant una resolució del Consell d'Universitats s'ha verificat el pla d'estudis dels ensenyaments sol·licitats.  
L'Agència Valenciana d'Avaluació i Prospectiva ha emés el preceptiu informe.   
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 28 de març de 2014  
  
  
DECRETE  
  
Article 1. Autorització d'ensenyances  
S'autoritza la Universitat de València-Estudi General per a la implantació, en el curs 2013-2014, dels ensenyaments universitaris oficials de màster que s'especifiquen en l'annex del present decret.  
  
Article 2. Inscripció en el registre i els seus efectes  
La present autorització es comunicarà al Ministeri d'Educació, Cultura i Esport per tal que este eleve al Govern la proposta per a l'establiment del caràcter oficial dels títols i la inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Renovació de la verificació i acreditació dels títols  
Abans del transcurs de quatre anys a comptar de la data de la seua verificació inicial o des de la seua última acreditació, els títols universitaris oficials de màster hauran d'haver renovat la seua acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en la redacció feta pel Reial Decret 861/2010, de 2 de juliol, de modificació de l'anterior.  
  
Article 4. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació del gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport i, en tot cas, haurà de ser atés amb els mitjans personals i materials de la Universitat de València-Estudi General.  
  
Segona. Facultats d'aplicació i execució  
Es faculta a la persona titular de la Conselleria d'Educació, Cultura i Esport per a l'aplicació i execució del que disposa el present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la seua publicació en el Diari Oficial de la Comunitat Valenciana.  
  
Valencia, 28 de març de 2014  
  
El president de la Generalitat,  
ALBERTO FABRA PART  
  
La Consellera D'educació, Cultura I Esport,  
MARÍA JOSÉ CATALÁ VERDET  
  
  
ANNEX  
Màsters de la Universitat de València-Estudi General  
Curs 2013-2014  
  
1. Màster Universitari en Biologia Evolutiva Integrativa.  
2. Màster Universitari en Direcció i Gestió de l'Activitat Física i l'Esport.  
3. Màster Universitari en Especialització en Intervenció Logopèdica.  
4. Màster Universitari en Enginyeria de Servicis i Aplicacions Web.  
  
5. Màster Universitari en Euromediterrani en Neurociències i Biotecnologia.  
6. Màster Universitari en Interculturalitat, Comunicació i Estudis Europeus.  
7. Màster Universitari en Internacionalització Econòmica: Gestió del Comerç Internacional.  
  
Interuniversitaris  
  
8. Màster Universitari en Investigació Matemàtica, per la Universitat de València i la Universitat Politècnica de València.  
9. Màster Universitari en Lògica i Filosofia de la Ciència, per la Universitat de A Corunya, la Universitat de Granada, la Universitat de La Laguna, la Universitat de Salamanca, la Universitat de Santiago de Compostel·la, la Universitat de Valladolid i la Universitat de València-Estudi General.  
10. Màster Universitari en Neurociència Cognitiva i Necessitats Específiques de Suport Educatiu, per la Universitat de València-Estudi General i la Universitat de La Laguna.  
11. Màster Universitari en Psicogerontologia per la Universitat de Barcelona, la Universitat de Salamanca, la Universitat de Santiago de Compostel·la i la Universitat de València-Estudi General.  
12. Màster Universitari en Química Teòrica i Modelització Computacional, per la Universitat Autònoma de Madrid, la Universitat de Barcelona, la Universitat de Cantàbria, la Universitat d'Extremadura, la Universitat de les Illes Balears, la Universitat de Múrcia, la Universitat d'Oviedo, la Universitat de Salamanca, la Universitat de Santiago de Compostel·la, la Universitat de Valladolid, la Universitat de Vigo, la Universitat del País Basc/Euskal Herriko Unibertsitatea, la Universitat Jaume I de Castelló i la Universitat de València-Estudi General.